***Informacija mokinių tėvams (globėjams, rūpintojams)***

***dėl ugdymo proceso įgyvendinimo ypatumų***

***2020-2021 mokslo metais***

***Skuodo rajono Aleksandrijos pagrindinėje mokykloje***

**Visi renginio dalyviai (ir vaikai, ir mokinių tėvai) rugsėjo 1-osios dienos šventėje privalo lauke dėvėti apsaugines veido kaukes ar skydelius, jei nėra išlaikomas 1 metro atstumas.**

**Į mokyklą susitikimui klasėje po šventės lauke bus įleidžiami tik PUG vaikai ir jų tėvai. Klasėje vaikų tėvai privalo dėvėti veido kaukes.**

**Kitų klasių (1-8 klasių) mokiniaipo šventės į mokyklos pastatą nebus įleidžiami. Jų pirmosios pamokos vyks lauke – mokyklos teritorijoje.**

**Nuo rugsėjo 2 dienos mokinių tėvai (globėjai, rūpintojai), kurie palydi vaikus į ugdymo įstaigą, į mokyklos pastatą nebus įleidžiami, palydi tik iki durų.**

**Po pamokų, norintys parsivesti vaikus namo mokinių tėvai (globėjai, rūpintojai) laukia mokinių lauke, prie nurodytų išėjimų.**

**Priešmokyklinio ugdymo grupės (PUG) vaikai, 1-4 mokiniai į mokyklos pastatą rytais įeina ir po pamokų išeina per įėjimą, esantį rytinėje mokyklos pastato pusėje.**

**5-8 klasių mokiniai rytais į mokyklos pastatą įeina per centrinį paradinį įėjimą. Po pamokų visi minėtų klasių mokiniai išeina per išėjimą esantį vakarinėje pastato pusėje.**

**Mokykliniame autobuse mokiniai ir juos lydintysis asmenys turi dėvėti kaukes, išskyrus mokinius, kuriems dėl kaukės dėvėjimo gali pablogėti sveikata, arba kurie serga lėtinėmis ligomis.**

**Kiekvieną dieną vaikus į ugdymo įstaigą mokinių tėvai išleidžia pamatavę vaikų kūno temperatūrą ir jei ji yra 37,3 CO ir daugiau vaikų į mokyklą leisti negalima. Mokinių tėvai tokiu atveju privalo informuoti klasės vadovą apie vaiko neatvykimą.**

**Karščiuojantys, sloguojantys, kosintys ir kt. ligos požymių turintys vaikai į mokyklą nebus įleidžiami.**

**Pastebėjus vaiko ligos požymius pamokų metu, apie tai bus informuoti mokinio tėvai ir jie privalės per kiek įmanoma trumpesnį laiką pasiimti vaiką iš ugdymo įstaigos (informacija mokinių tėvams bus pateikta telefonu).**

**Mokykla pasilieka teisę daryti visų mokinių kontrolinius temperatūros patikrinimus prieš patenkant į mokyklos pastatą.**

**Siekiant suvaldyti atskirų klasių mokinių srautus, keičiasi mokinių rūbinių išdėstymas.**

**PUG vaikai rengiasi atskirai įrengtoje rūbinėje.**

**1-4 klasių mokiniai rengiasi 1 aukšte esančioje rūbinėje.**

**5-8 klasių mokiniai rengiasi 01 kabinete.**

**Mokiniai pamokų metu turės savo pastovius kabinetus, į pamokas vaikščios mokytojai į paskirtas klases. Į dalį pamokų, kurios vyks specializuotuose kabinetuose, mokiniai galės vaikščioti – per fizinio ugdymo, technologijų, informacinių technologijų, biologijos, chemijos, muzikos, dailės pamokas.**

**Mokiniams klasės, kuriose jie bus ugdomi, buvo parinktos taip, kad būtų lengviau valdyti mokinių srautus: 1-4 klasės antrame aukšte rytinėje mokyklos pastato pusėje, 5-8 klasės pirmame ir antrame aukšte vakarinėje mokyklos pastato pusėje.**

**5 klasės mokiniai – anglų kalbos ir tikybos kabinete Nr. 18;**

**6 klasės mokiniai – istorijos kabinete Nr. 06;**

**7 klasės mokiniai – gamtos mokslų kabinete Nr. 16;**

**8 klasės mokiniai – lietuvių kalbos kabinete Nr. 19;**

**7-8 klasės (jungtinės klasės) mokiniai – matematikos kabinete Nr. 07.**

**Mokiniai gali atsinešti iš namų savo maistą į ugdymo įstaigą ir valgyti toje klasėje, kurioje jie mokosi.**

**Mokinių tėvai pasirūpina, kad vaikai ugdymo įstaigoje turėtų veido kaukes.**

**Mokiniai, įeidami į mokyklą, pertraukų metu koridoriuose, valgykloje (kol nevalgo) ir visose kitose mokyklos patalpose, išskyrus klases ir sporto salę pamokų metu, privalo dėvėti veido kaukes.**

**Pamokų metu mokiniams kaukių dėvėti nereikia.**

**Pasinaudoję tualetu, po fizinio ugdymo pamokų, grįžę po pertraukos iš lauko, prieš valgymą valgykloje ir kt. atvejais mokiniai privalo laikytis higienos reikalavimų, nuolat plauti rankas su muilu.**

**Bus ribojamas mokinių dalijimasis ugdymo priemonėmis.**

**Mokinių maitinimas bus organizuojamos mokyklos valgykloje pagal atskirą grafiką reguliuojant mokinių srautus, kad valgykloje vienu metu galėtų būti tik vieno koncentro mokiniai:**

**PUG vaikai – 11.00 val. – 11.10 val.;**

**1-3 klasių mokiniai – 11.10 val. – 11.20 val.;**

**2 klasės mokiniai – 11.20 val. – 11.30 val.;**

**4 klasės mokiniai – 11.30 val. – 11.40 val.;**

**5 klasės mokiniai – 11.40 val. – 11.50 val.;**

**6 klasių mokiniai – 11.50 val. – 12.00 val.;**

**7-8 klasių mokiniai – 12.00 val. – 12.10 val.**

**Mokiniai ugdymo proceso metu išeiti iš mokyklos teritorijos negali.**

**Mokinių tėvai (globėjai, rūpintojai) pirmosiomis mokslo metų dienomis turi informuoti klasių vadovus apie pasikeitusius gyvenamosios vietos adresus (jei jie pasikeitė) bei patikslinti telefono Nr.**

**Informacija gali keistis ir bus nuolat papildoma.**

**Aleksandrijos pagrindinės mokyklos administracija**